Sklep Splošnega sodišča (sedmi senat) z dne 23. januarja 2014 –
Confederación de Cooperativas Agrarias de España in CEPES proti Komisiji
(Zadeva T‑156/10)
„Tožba za razglasitev ničnosti – Državne pomoči – Španska zakonodaja, s katero so bili določeni ukrepi v korist kmetijskim zadrugam po dvigu cen goriva – Sklep, s katerim so bile pomoči razglašene za nezdružljive z notranjim trgom – Poklicno združenje – Neobstoj posamičnega nanašanja – Neobstoj vračila – Prenehanje pravnega interesa – Nedopustnost“
1.                     Ničnostna tožba – Fizične ali pravne osebe – Pravni interes – Izguba zaradi dogodka, ki se je zgodil po vložitvi tožbe – Ustavitev postopka (člen 263, četrti pododstavek, PDEU) (Glej točke 27, 28, od 53 do 55 in 57.)
2.                     Ničnostna tožba – Fizične ali pravne osebe – Akti, ki jih neposredno in posamično zadevajo – Sklep Komisije, s katerim je bila ugotovljena nezdružljivost pomoči z notranjim trgom po prvem sklepu, s katerim je bila ugotovljena njena združljivost ob koncu formalnega postopka preiskave – Tožba združenja, ki je sodelovalo v navedenem postopku, vendar v svoji vlogi ni prekoračilo izvrševanja procesnih pravic, ki so zadevnim strankam priznane v členu 108(2) PDEU – Nedopustnost (člena 108(2) PDEU in 263, četrti pododstavek, PDEU; Uredba Sveta št. 659/1999, člena 1(h) in 20) (Glej točke od 33 do 36.)
3.                     Ničnostna tožba – Fizične ali pravne osebe – Akti, ki jih neposredno in posamično zadevajo – Sklep Komisije, s katerim je bila ugotovljena nezdružljivost pomoči z notranjim trgom – Tožba združenja zadrug, ki zatrjujejo, da so dejanski prejemniki pomoči, vendar ne predlagajo zadostnih dokazov za to – Nedopustnost (člen 263, četrti pododstavek, PDEU) (Glej točke od 46 do 51.)
4.                     Ničnostna tožba – Fizične ali pravne osebe – Pravni interes – Nujnost obstoječega in dejanskega interesa – Sklep Komisije, s katerim je bila ugotovljena nezdružljivost pomoči z notranjim trgom in odrejena njena vrnitev – Nesprejetje nacionalnih ukrepov za vrnitev pomoči – Interes, utemeljen na bodoči in negotovi odločitvi Komisije ali nacionalnega sodišča za sprejetje ukrepov za vrnitev – Nedopustnost (člen 263, četrti pododstavek, PDEU) (Glej točke 59, 60 in 62.)
Predmet
Predlog za razglasitev ničnosti Sklepa Komisije 2010/473/EU z dne 15. decembra 2009 o podpornih ukrepih kmetijskemu sektorju, ki jih je izvajala Španija po dvigu cen goriva (UL 2010, L 235, str. 1).
Izrek
1.
Tožba se kot nedopustna zavrže.
2.
Confederación de Cooperativas Agrarias de España in Confederación Empresarial Española de la Economía Social (CEPES) nosita svoje lastne stroške in stroške, ki jih je priglasila Evropska komisija.
3.
Asociación de Empresarios de Estaciones de Servicio de la Comunidad Autónoma de Madrid (Aeescam) nosi svoje lastne stroške.